cyanic-selkie/wikianc huggingface dataset:
ইরানে ইঙ্গ–সোভিয়েত আক্রমণ
ইরানি আজারবাইজানে সোভিয়েত আক্রমণ
২৫ আগস্ট সোভিয়েত বাহিনী আক্রমণ চালায় এবং সোভিয়েত বিমান হামলায় ইরানি বিমানঘাঁটিসমূহ ধ্বংস হয়ে যায়। সোভিয়েতরা ১,০০০টির বেশি ট্যাঙ্ক এবং মোটরবাহিত পদাতিক বাহিনী ব্যবহার করে তিনটি আর্মার্ড স্পিয়ারহেডে বিভক্ত হয়ে আক্রমণ চালায়। ঐ অঞ্চলে ইরানিদের কোনো ট্যাঙ্ক ছিল না। সোভিয়েত ৪৭তম আর্মি নিয়ে গঠিত প্রথম বাহিনীটি সীমান্ত অতিক্রম করে সোভিয়েত আজারবাইজান থেকে ইরানি আজারবাইজানে প্রবেশ করে। বাহিনীটি তাব্রিজ এবং উর্মিয়া হ্রদের দিকে অগ্রসর হয়। তারা ইরানের জোলফা শহরটি দখল করে নেয়। একটি ইরানি অনুসন্ধানকারী বিমান জোলফার দক্ষিণে সোভিয়েত বাহিনীকে মালান্দের দিকে অগ্রসর হতে দেখতে পায়।
জেনারেল মাৎবুদির নেতৃত্বাধীন ইরানি ৩য় ডিভিশনের পক্ষে শিবলির দিকে মোটরবাহিত পদাতিক বাহিনী প্রেরণ করে সোভিয়েত অগ্রগতি থামানো সম্ভব ছিল, কিন্তু আক্রমণের আকস্মিকতার কারণে তিনি সঠিকভাবে প্রতি-আক্রমণ করতে ব্যর্থ হন। তিনি বিস্ফোরক ব্যবহার করে ঐ অঞ্চলের সেতু ও রাজপথগুলো ধ্বংস করে দিতেও ব্যর্থ হন, যার ফলে সোভিয়েতরা অঞ্চলটি জুড়ে দ্রুতগতিতে চলাচলের সুযোগ লাভ করে। জোলফার আশেপাশে ৫টি ইরানি বোমারু বিমান সোভিয়েত সৈন্যদের ওপর আক্রমণের চেষ্টা চালিয়ে ব্যর্থ হয়।
thumb|১৯৪১ সালের ৩১ আগস্ট ব্রিটিশ সৈন্যরা একটি সোভিয়েত [[টি-২৬ ট্যাঙ্ক পরিদর্শন করছে]]
সোভিয়েত ৫৩তম আর্মি সীমান্ত অতিক্রম করে আরদাবিল শহরের দিকে অগ্রসর হয়। ব্রিগেডিয়ার জেনারেল কাদেরির নেতৃত্বে ইরানের ২৫তম ডিভিশন শহরটি রক্ষার দায়িত্বে নিয়োজিত ছিল। দুইটি ইরানি রেজিমেন্ট সোভিয়েতদের মোকাবেলা করার জন্য নির শহরের দিকে অগ্রসর হয়। একটি সুগঠিত বাহিনী এবং নিবেদিত সৈন্য থাকা সত্ত্বেও কাদেরি নিজের গাড়িতে আশ্রয় নেন এবং সৈন্যদের পরিত্যাগ করেন। রসদবাহী ট্রাকগুলোতে নিজের ব্যক্তিগত সামগ্রী তোলার জন্য সৈন্যদের খাদ্য, অস্ত্রশস্ত্র ও কামান অপসারণের নির্দেশ দিয়ে তিনি প্রতিরক্ষা ব্যবস্থায় আরো অন্তর্ঘাত ঘটান । সোভিয়েতরা নির শহরকে পাশ কাটিয়ে যায় এবং দক্ষিণ দিকে অগ্রসর হয়। সোভিয়েত বিমানবাহিনী আরদাবিলে বোমাবর্ষণ করে এবং এতে সেখানকার সেনানিবাসের সামান্য ক্ষতি হয়। বিচ্ছিন্ন এবং পাশ কাটানো অবস্থায় আরদাবিলে ইরানের ১৫তম ডিভিশন এবং তাব্রিজে ইরানের ৩য় ডিভিশন বিলুপ্ত হতে শুরু করে। এরপরও নিয়মিত সৈন্যরা শৃঙ্খলা বজায় রাখার চেষ্টা করে এবং বহু কমান্ডারকে ছাড়াই শত্রুবাহিনীর দিকে অগ্রসর হয়। কিন্তু খাদ্য, রসদপত্র ও গোলাবারুদের অভাবজনিত কারণে সৈন্যরা তাদের অধিকাংশ ভারী সামরিক সরঞ্জাম পরিত্যাগ করতে বাধ্য হয়। স্থানে স্থানে কঠোর প্রতিরোধ চলতে থাকে এবং কেউ কেউ শেষ পর্যন্ত মরিয়া হয়ে যুদ্ধ করে। কিন্তু ২৬ আগস্টের মধ্যে সোভিয়েত বাহিনী তাদেরকে পরাজিত করে এবং তাব্রিজ ও আরদাবিলসহ সমগ্র ইরানি আজারবাইজান দখল করে নেয়।
গিলানে সোভিয়েত আক্রমণ
২৫ আগস্টে সোভিয়েত কাস্পিয়ান সাগরীয় নৌবহর কর্তৃক গিলান প্রদেশে আক্রমণের মধ্য দিয়ে গিলানে সোভিয়েত আক্রমণ শুরু হয়। কাস্পিয়ান সাগরীয় নৌবহরের নেতৃত্বে ছিলেন রিয়ার অ্যাডমিরাল সেদেলনিকোভ এবং নৌবহরটিতে ১২টির বেশি প্যাট্রোল বোট, ডেস্ট্রয়ার, মাল্টিপল অ্যান্টি-এয়ারক্রাফট বার্জ ও ল্যান্ডিং ক্রাফট ছিল। এর বিরুদ্ধে ৩টি ইরানি গানবোট অগ্রসর হয়। ইতোমধ্যে সোভিয়েত ৪৪তম আর্মি সীমান্ত অতিক্রম করে গিলানের অভ্যন্তরের দিকে অগ্রসর হয়। তারা আস্তারা রাজপথ এবং প্রধান উপকূলীয় রাজপথ (জাদেহ-ই-শোমাল) ধরে অগ্রসর হয়। এই অঞ্চলে প্রচুর ইরানি সৈন্য থাকা সত্ত্বেও অবতরণকৃত সোভিয়েত নৌ-সৈন্যদল কতিপয় ইরানি শহর দখল করে এবং স্থলবাহিনীর সঙ্গে মিলিত হয়। সোভিয়েত নৌবহর থেকে অবতরণকৃত সৈন্যরা দ্রুত সীমান্ত শহর আস্তারা দখল করে নেয়। এরপর তারা পরবর্তী লক্ষ্যবস্তুগুলোর দিকে অগ্রসর হয়। এই আক্রমণের মূল উদ্দেশ্য ছিল ইরানের কাস্পিয়ান সাগরীয় সমুদ্ররবন্দর বন্দর পাহলভী দখল করা। জেনারেল ইরানপুরের নেতৃত্বাধীন গিলানে অবস্থানরত ইরানি বাহিনী প্রাদেশিক রাজধানী রেশত এবং বন্দর পাহলভীতে সোভিয়েতদের বিরুদ্ধে যুদ্ধ করে এবং কঠোরভাবে প্রতিরোধ করে।
দেহরী
দেহরী (Dehri) ভারতের বিহার রাজ্যের রোহতাস জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯৯ মিটার (৩২৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দেহরী শহরের জনসংখ্যা হল ১১৯,০০৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে দেহরী এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ধানশালিক ইউনিয়ন
ধানশালিক বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
রাম সিংহ (রাজনীতিবিদ)
রাম সিং হলেন একজন ভারতীয় রাজনীতিবিদ, যিনি ভারতীয় জনতা পার্টির অন্তর্গত। তিনি ২০২০ বিহার বিধানসভা নির্বাচনে বাগাহা আসন থেকে বিহার বিধানসভার একজন নির্বাচিত সদস্য। তিনি ২০১৫ নির্বাচনে বিজয়ী রাঘব শরণ পান্ডে, সাবেক আইএএস কর্মকর্তার স্থলাভিষিক্ত হন।
ধানশালিক ইউনিয়ন
আয়তন
ধানশালিক ইউনিয়নের আয়তন ৪৫.৩৮ বর্গ কিলোমিটার।
জনসংখ্যা
২০১১ সালের আদমশুমারি অনুয়ায়ী ধানশালিক ইউনিয়নের জনসংখ্যা ১৪,৯৬৫ জন।
অবস্থান ও সীমানা
কবিরহাট উপজেলার পূর্বাংশে ধানশালিক ইউনিয়নের অবস্থান। এ ইউনিয়নের উত্তরে চাপরাশিরহাট ইউনিয়ন ও বাটইয়া ইউনিয়ন; পশ্চিমে কবিরহাট পৌরসভা ও ঘোষবাগ ইউনিয়ন; দক্ষিণে পশ্চিমে ধানসিঁড়ি ইউনিয়ন  এবং পূর্বে ও দক্ষিণে কোম্পানীগঞ্জ উপজেলার চর ফকিরা ইউনিয়ন, চরএলাহি ইউনিয়ন অবস্থিত।
প্রশাসনিক কাঠামো
ধানশালিক ইউনিয়ন কবিরহাট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
শিক্ষা ব্যবস্থা
১। মুড়া আমিরাবাদ সরকারি প্রাথমিক বিদ্যালয় ২। পূর্ব চর গুল্যাখালী সরকারি প্রাথমিক বিদ্যালয় ৩। জনতা বাজার এ খায়ের সরকারি প্রাথমিক বিদ্যালয় ৪। চর মণ্ডলিয়া সরকারি প্রাথমিক বিদ্যালয় ৫। চর গুল্যাখালী সরকারি প্রাথমিক বিদ্যালয় ৬। লামছি প্রসাদ সরকারি প্রাথমিক বিদ্যালয় ৭। পশ্চিম চর গুল্যাখালী আমিন উল্যা সরকারি প্রাথমিক বিদ্যালয় ৮। মধ্যম চর মণ্ডলিয়া সরকারি প্রাথমিক বিদ্যালয় ৯। দক্ষিণ মুড়া আমিরাবাদ বেগম মারজাহান সরকারি প্রাথমিক বিদ্যালয়
জনপ্রতিনিধি
বর্তমান পরিষদ
সোফি ডি
সোফি ডি (Sophie Dee) (জন্ম:১৭ই জানুয়ারি, ১৯৮৪) একজন ওয়েলশ হার্ডকোর পর্ন অভিনেত্রী। তিনি ২০০৫ সালে বয়স্কদের ফিল্ম ইন্ডাস্ট্রিতে প্রবেশ করেন এবং ৪০০ এর উপর চলচ্চিত্র করেছেন। সোফি ডি ফোর্বস সাময়িকী কর্তৃক "টপ কনটেন্ট ক্রিয়েটর ২০২২" এ সেরা ৫০ জনের মধ্যে ৪৬ তম হন।
250px|thumb|২০১১ সালে [[AVN Adult Entertainment Expo|এভিএন এক্সপোতে, স্তনযুগল দৃশ্যমান]]
রামজি লাল
রামজি লাল (২৫ মার্চ ১৯৩২ - ১৫ জানুয়ারী ২০২১) একজন ভারতীয় রাজনীতিবিদ ছিলেন। তিনি ছিলেন ভারতীয় জাতীয় কংগ্রেসের সদস্য এবং সংসদ সদস্য হিসাবে রাজ্যসভায় হরিয়ানার প্রতিনিধিত্ব করেছেন।
জিরো (চলচ্চিত্র)
জিরো হচ্ছে হিমাংশু শর্মা রচিত এবং আনন্দ এল. রায় পরিচালিত একটি প্রণয়ধর্মী নাট্য চলচ্চিত্র। চলচ্চিত্রটির যৌথ প্রযোজক আনন্দ এল. রাই এবং রেড চিলি'স এন্টারটেইনমেন্টের গৌরি খান।  শাহরুখ খান, ক্যাটরিনা কাইফ এবং অনুষ্কা শর্মা চলচ্চিত্রটির বিভিন্ন চরিত্রে অভিনয় করেছেন।  চলচ্চিত্রটির গল্পে শাহরুখ খান একজন বামনের চরিত্রে অভিনয় করেছেন, যে কিনা সুপারস্টার কাইফের প্রেমে পড়েছে। অপরদিকে অনুষ্কা শর্মা একজন মানসিক প্রতিবন্ধীর চরিত্রে অভিনয় করেছেন।
২০১২ সালে চলচ্চিত্রটির ব্যাপারে আলোচনা শুরু হলেও ২০১৬ সালে এর ঘোষণা দেয়া হয়। এটি আনন্দ এল রায় এবং খানের প্রথম যুগলবন্দী কাজ। অবশ্য ক্যাটরিনা কাইফ, শাহরুখ খান এবং অনুষ্কা শর্মাকে পূর্বেও একসাথে পর্দায় দেখা গেছে।  এই চলচ্চিত্রের মাধ্যমে শাহরুখ খান ও অনুষ্কা শর্মা চতুর্থ বারের মত পর্দায় জুটি বেঁধেছেন। ছবিটি ২০১৮ সালের ২১শে ডিসেম্বর মুক্তি পায়।
উন্নয়ন
পরিচালক আনন্দ এল রাই ২০১২ সালের কৃষ চলচ্চিত্রটি দেখার পর ভারতীয় চলচ্চিত্রে নিজস্ব ধরানার সুপারহিরোর অভাববোধ করেন। তারমতে, নিজেকে ছোট করে দেখার মানসিকতার দরুণ এমনটি হচ্ছে। আর এই চিন্তাই রাইকে পরবর্তীতে একজন বামনের দৃষ্টিতে জীবন দেখার অনুপ্রেরণা যোগায়।
প্রথমে চলচ্চিত্রটির নাম "ক্যাটরিনা মেরি জান" রাখা হলেও, তা দর্শকদের চলচ্চিত্রটি ক্যাটরিনাকে নিয়ে বতৈরি এমন ধারণা দিতে পারে এরকম শংকা থেকে নাম পালটানো হয়েছে।  একাধিক নাম এর মাঝে এই চলচ্চিত্রটির জন্য প্রযোজকমন্ডলী চিন্তা করেছেন এবং তিনবার ভিন্ন নামে রেজিস্টারও করেছেন।  সবশেষে, চলচ্চিত্রের নাম "জিরো "বলে সিদ্ধান্ত নেয়া হয়।  বলিউড হাঙ্গামার এক রিপোর্টে "জিরো" চলচ্চিত্রের বাজেট প্রায় ১৫০ কোটি রুপি বলে দাবী করা হলেও   রাই এই দাবী নাকচ করে দেন। হিমাংশু শর্মা, চিত্রনাট্যকার নিশ্চিত করেছেন এটি একটি রোমান্টিক ড্রামা ঘরানার চলচ্চিত্র।  তার মতে, এতে গল্পটি কোন ব্যক্তিকে ঘিরে আবর্তীত নয় বরং এর মধ্যকার চরিত্রগুলোকে ঘিরে গল্প গড়ে উঠেছে।
মার্শা মে
বিয়ানকা বাইন্ডলস (জন্ম: ২৩ জানুয়ারি ১৯৯৫), মার্শা মে নামে বেশি পরিচিত, একজন মার্কিন পর্নোগ্রাফিক অভিনেত্রী। তিনি ১৮০ টিরও বেশি চলচ্চিত্রের অভিনয় করেছেন এবং এভিএন পুরস্কার এবং এক্সবিজ পুরস্কার উভয়েই মনোনীত হয়েছেন।
লুসি থুমাইয়ান
জীবন
লুসি থুমাইয়ান সুইজারল্যান্ডে রসিয়ার দে ভিস্মে নামে জন্মগ্রহণ করেন।
১৮৯২ সালের আগস্টে, তিনি বের্নে শান্তির জন্য একটি কংগ্রেসে অংশ নিয়েছিলেন। তিনি সেখানে বক্তাদের মধ্য একজন ছিলেন।
তিনি এবং তার স্বামী রেভারেন্ড অধ্যাপক গ্যারাবেদ থুমাইয়ান আর্মেনিয়া থেকে বিতাড়িত হন এবং তারা ব্রিটেনে নির্বাসিত হন। সেখানে, তারা ১৯০৬ সালে আর্মেনীয়দের জন্য চিগওয়েলের ওখুরস্টে একটি এতিমখানা এবং বিদ্যালয়ের প্রতিষ্ঠা করেছিলেন।
১৯১৪ সালে, তিনি শান্তির জন্য একটি ইশতেহার প্রকাশ করেছিলেন যার প্রতিপাদ্য বিষয় ছিল "যুদ্ধ মানবসৃষ্ট, এটা নারীকে পূর্বাবস্থায় ফিরিয়ে দিতে হবে"। তিনি প্রস্তাব করেছিলেন যে যুদ্ধের কারণে সৃষ্ট বিরোধের সমাধান না হওয়া পর্যন্ত নারীদের সাপ্তাহিক সভা করা উচিত। একই বছরের ডিসেম্বরে, তিনি ইউরোপের একটি পত্রিকার সম্পাদকীয় কার্যালয়ে একটি চিঠি পাঠান, যাতে ফ্রান্সের নারীদের সামনে যাওয়ার আহ্বান জানানো হয়।
১৯১৫ সালে, থুমাইয়ান হেগ ভ্রমণ করেন। সেখানে তিনি মহিলাদের হেগ সম্মেলনে আর্মেনিয়ার প্রতিনিধিত্ব করেছিলেন। তিনি ১৯১৫ সালের ২৫শে এপ্রিল সম্মেলনে উপস্থিত হন। আর্মেনিয় গণহত্যা শুরু হওয়ার আগের দিন তখন আর্মেনিয়ায় শত শত বুদ্ধিজীবীকে গ্রেফতার করা হয়েছিল।
থুমাইয়ান সম্মেলনে প্রধান প্যানেলে ছিলেন। সম্মেলনের পর, তিনি নভেম্বর পর্যন্ত নেদারল্যান্ডসে অবস্থান করেন। তিনি সামগ্রিক বিষয় প্রচার করতে ব্যস্ত ছিলেন এবং তিনি আর্মেনিয়ার মারসোয়ানে শেষ দেখা ৩০ আত্মীয়দের সম্পর্কে তথ্য পেতে মরিয়া ছিলেন।
যুদ্ধ শেষ হওয়ার পর, ডাব্লিউআইএলপিএফ তাকে লীগ অফ নেশনস কমিশনে কাজ করার জন্য এগিয়ে নিয়ে যায়। তিনি আর্মেনিয়ায় গণহত্যার শিকারদের জন্য বিচারের জন্য কাজ চালিয়ে যান।
থুমাইয়ান ১৯৪০ সালে মার্কিন যুক্তরাষ্ট্রে মারা যান।
ওশেনিয়ায় ইসলাম
'গ্রিন মুন রাইজিং' শিরোনামে প্যাসিফিক ম্যাগাজিনের'' ২০০৭ সালে প্রকাশিত একটি নিবন্ধ অনুসারে, ভানুয়াতু, ফিজি, সলোমন দ্বীপপুঞ্জ, পাপুয়া নিউ গিনি এবং নিউ ক্যালেডোনিয়ার জনগণের মধ্যে ইসলামের অনুগামীদের সংখ্যা যথেষ্ট বৃদ্ধি পেয়েছে। মেলানেশিয়ায় হাজার হাজার আদিবাসী ইসলামে ধর্মান্তরিত হয়েছে।
পালাউতে প্রায় ৪০০ জন মুসলমান রয়েছেন, যেখানকার সরকার সম্প্রতি গুয়ান্তানামো বেতে আটককৃত কয়েকজন উইঘুরকে দ্বীপরাষ্ট্রটিতে বসতি স্থাপনের অনুমতি দিয়েছিল।
ইতিহাস
ইসলাম ওশেনিয়ার কিছু অংশে কমপক্ষে ৪০০ বছর ধরে (সপ্তদশ শতকের পর থেকে) রয়েছে। সপ্তদশ শতাব্দীর প্রথম দিকে নিউ গিনির লোকেরা যখন চীন এবং মালয় সাম্রাজ্যের সাথে বাণিজ্য করেছিল, তখন ওশেনিয়ায় প্রথমবারের মতো ইসলামের উপস্থিতি অনুভূত হয়েছিল।
ওশেনিয়ার অন্যান্য অংশগুলি উনিশ শতক পর্যন্ত ইসলামের উপস্থিতি বোধ করেনি। উদাহরণস্বরূপ, ফিজিতে প্রথম মুসলিমরা এসেছিল যখন ১৮৭৯ সালে মুসলিম অভিবাসীরা একটি জাহাজে ফিজিতে চুক্তিবদ্ধ মজুরদের নিয়ে আসে। লিওনিডাস জাহাজের যাত্রীদের মধ্যে ২২% সদস্য ছিলেন মুসলমান, যা এই জাতীয় প্রথম জাহাজ ছিল।
পাপেলুচো
পাপেলুচো চিলির লেখক মারসেলা পাজের সৃষ্ট বাচ্চাদের সিরিজ বইয়ের একটি চরিত্র। ১৯৪৭ সাল থেকে ১৯৭৪ সাল পর্যন্ত এই চরিত্র নিয়ে মোট ১২টি বই প্রকাশিত হয়েছে। চিলির বাচ্চাদের বইয়ের মাঝে তুমুল জনপ্রিয় এই চরিত্র।
সান্তিয়াগো তে বসবাসরত আট বছর বয়েসী এক বালকের দিনলিপির আদলে লিখা এই বইয়ের শিরোনাম মূল চরিত্রের ভিত্তিতে দেয়া। এই ধারণা তৎকালীন বাচ্চাদের সাহিত্য সম্পূর্ণ নতুনত্বের বাহক ছিল। পাপেলুচো দৈনন্দিন জীবনে ঘটে যাওয়া ঘটনা হাস্যরসাত্মকভাবে নিজের দিনলিপিতে ফুটিয়ে তুলতো। তার তীব্র রসবোধ ও সৃজনশীলতা ছিল প্রশংসা পাওয়ার মতো। ইউরোপীয় শিশু সাহিত্যে উল্লেখিত শিশুদের জীবনের এডভেঞ্চারের একটি ছায়া এই ধারাবাহিকে পাওয়া যায়। গসচিনি রচিত ধারাবাহিক গল্প সেম্পে'র শিশু নিকোলাস, রিকমল ক্রমপটনের "জাস্ট উইলিয়াম" ধারাবাহিক এবং এলেনা ফরচুন রচিত "সিলিয়া" গল্পের একই ধরনের সাহিত্যধারা লক্ষণীয়।
১৯৪৭ সালে পাপেলুচো ধারাবাহিকের প্রথম বই প্রকাশিত হয়। যা চিলির একটি শিশু প্রকাশনি আয়োজিত প্রতিযোগতায় পুরস্কার লাভ করে। ১৯৭৪ সালে প্রকাশিত - "এম আই দিজ লেজি?" বইটি চিলিতে প্রচুর সমাদৃত হয় এবং পরবর্তীতে একে একে আরো এগারোটি বই এই ধারাবাহিকের অংশ হয়।
২০০৭ সাল পর্যন্ত পাওয়া তথ্যমতে, ১৯৪৭ সাল থেকে এই ধারাবাহিকের পাঁচ মিলিয়নেরও বেশি কপি বিক্রিত হয়েছে। চিলির স্কুলের এই বইটি "পাঠ্যনীয়" তালিকাভুক্ত করা হয়েছে।
পুরস্কার
১৯৮২ সালে মারসেলা প্যাজ এই সৃষ্টকর্মের জন্য চিলির জাতীয় সাহিত্য পুরস্কার পান। তার ঠিক কয়েক বছর পরেই ১৯৮৫ সালে লেখিকা মৃত্যবরণ করেন। ১৯৬৮ সালে সুইজারল্যান্ডে অনুষ্ঠিত হান্স ক্রিশ্চিয়ান এন্ডারসন পুরস্কারের জন্য আন্তর্জাতিক শিশুতোষ বই বোর্ডের পক্ষ থেকে পাপেলুচো দ্যা মিশনারি বইটি মনোনীত হয়।
চলচ্চিত্র
সিনে এনিমেডরস নামে একটি এনিমেশন স্টুডিও ২০০৭ সালে চ্যানেল ১৩ নামে চিলির একটি টেলিভিশন চ্যানেলের সাথে যৌথভাবে "পাপেলুচো এন্ড দ্যা মারসিয়ান" নামের একটি চলচ্চিত্র মুক্তি দেয়।
বকখালি
বকখালি হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ মহকুমার নামখানা সিডি ব্লকের (সম্প্রদায় উন্নয়ন ব্লক) নামখানা থানার অন্তর্গত একটি গ্রাম। এটি একটি পর্যটন কেন্দ্র৷ বঙ্গোপসাগরের তীরবর্তী এখানকার সমুদ্র সৈকত লালকাঁকড়ার জন্যে বিখ্যাত, নির্জনতাপ্রিয় ভ্রমণ পিপাসুরা বকখালি পছন্দ করেন। এখানে আছে ম্যানগ্রোভ বন এবং উন্মুক্ত চিড়িয়াখানা। স্বাধীনতার পর পশ্চিমবঙ্গ সরকার এটিকে পর্যটন কেন্দ্র হিসাবে গড়ে তোলে। নিকটবর্তী পর্যটন কেন্দ্র রূপে ফ্রেজারগঞ্জ প্রসিদ্ধি লাভ করেছে।
ইতিহাস
স্যার অ্যান্ড্রু ফ্রেজার, বাংলার লেফটেন্যান্ট গভর্নর (১৯০৩-১৯০৮), বিংশ শতাব্দীর গোড়ার দিকে, এই স্থানটিকে "আবিষ্কার" করার জন্য তাঁকে কৃতিত্ব দেওয়া হয়। তাঁর প্রচেষ্টার স্বীকৃতি হিসাবে, গ্রামের একটি অংশের নাম ফ্রেজারগঞ্জ রাখা হয়েছে। সৈকতের কাছে একটি জরাজীর্ণ বাড়ি রয়েছে, স্থানীয়দের মতে ফ্রেজারই সেখানে থাকতেন।
অঞ্চল পরিদর্শন
কাকদ্বীপ মহকুমার জনসংখ্যা পুরোটাই গ্রামীণ। পুরো জেলাটি গাঙ্গেয় ব-দ্বীপের ওপর অবস্থিত। ব-দ্বীপের দক্ষিণ অংশে হেনরি দ্বীপ, সাগর দ্বীপ, ফ্রেডরিক দ্বীপ এবং ফ্রেজারগঞ্জ দ্বীপের মতো অসংখ্য দ্বীপ এবং প্রণালী রয়েছে। মহকুমাটি সুন্দরবন বসতির একটি অংশ। তুলনামূলকভাবে সাম্প্রতিক এক দেশব্যাপী সিদ্ধান্তের ফলে বিশেষ উপকূলীয় বাহিনী উপকূলীয় অঞ্চলগুলিকে রক্ষা করছে। এই অঞ্চলটি বিপুল সংখ্যক পর্যটককে আকর্ষণ করে – এই অঞ্চলগুলির মধ্যে গঙ্গাসাগর এবং ফ্রেজারগঞ্জ-বকখালি উল্লেখযোগ্য। ভবিষ্যতে গোবর্ধনপুরেরও এমন পর্যটনকেন্দ্র হয়ে ওঠার সম্ভাবনা আছে।
মন্তব্য: মানচিত্রটি মহকুমার কয়েকটি উল্লেখযোগ্য অবস্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।
অবস্থান
বকখালি স্থানাঙ্কে অবস্থিত। এর গড় উচ্চতা হল ।
যোগাযোগ
কলকাতার সঙ্গে বকখালি সড়কপথে যুক্ত৷ কলকাতা থেকে ১১৭ নম্বর জাতীয় সড়ক পথে বা রেলপথে নামখানা পযর্ন্ত গিয়ে সেখান থেকে অথবা কলকাতা থেকে সরাসরি বাসযোগে বকখালি যাওয়া যায়। যাওয়ার পথে হাতানিয়া দোহানিয়া নদী পড়ে। এখানে বার্জ যোগে ভারী যান পরিবহন ব্যবস্থা আছে এবং এই নদীর ওপর ৮০ মিটার দীর্ঘ সেতু তৈরীর কাজ সম্পন্ন হয়েছে। বকখালিতে পর্যটকদের জন্য একাধিক হোটেল আছে।
জম্বুদ্বীপ এবং লোথিয়ান হল কাছাকাছি দুটি বনজ দ্বীপ। দ্বীপগুলিতে ভ্রমণের একমাত্র মাধ্যম হল অনুন্নত মোটরযুক্ত দেশীয় নৌকা, এবং দ্বীপগুলিতে কোনও জেটি নেই।
ক্রিয়াকলাপ
এখানকার মানুষের প্রাথমিক জীবিকা হল মাছ ধরা। সংলগ্ন সমুদ্রের চরম লবণাক্ততার জমির উর্বরতাশক্তি প্রচুর পরিমাণে প্রভাবিত হয়েছে, ফলে কৃষিকাজ এখানে প্রায় হয়না।
ফ্রেজারগঞ্জে রাজ্য সরকারের বেনফিশ পরিচালিত একটি শাখার মাছধরার বন্দর রয়েছে।
অঘোরনাথ চট্টোপাধ্যায়
অঘোরনাথ চট্টোপাধ্যায়  (১৮৫১-১৯১৫) একজন ভারতীয় শিক্ষাবিদ এবং সমাজ সংস্কারক ছিলেন । ডি.এসসি (বিজ্ঞানের ডক্টর) ডিগ্রি অর্জনকারী প্রথম ভারতীয়, তিনি পরে হায়দ্রাবাদের নিজাম কলেজের প্রথম অধ্যক্ষ হন । প্রখ্যাত ভারতীয় রাজনৈতিক কর্মী ও কবি  সরোজিনী নাইডু ছিলেন তাঁর বড়ো মেয়ে।
প্রারম্ভিক জীবন
অঘোরনাথ বিক্রমপুরে,  (অধুনা বাংলাদেশে), সংস্কৃত পণ্ডিতের বংশে জন্মগ্রহণ করেছিলেন। ঢাকা কলেজিয়েট স্কুলে প্রাথমিক পড়াশোনা শেষ করার পরে, কলকাতার প্রেসিডেন্সি কলেজে সাড়ে তিন বছর কাটিয়েছিলেন। এডিনবরা বিশ্ববিদ্যালয়ে উচ্চতর পড়াশুনার জন্য গিলক্রিস্ট বৃত্তি পান । তিনি  পড়াশুনায় দক্ষতা অর্জন করেছিলেন এবং হোপ্ পুরস্কার এবং বাক্সটার বৃত্তি লাভ করেছিলেন । থাম্ব|Golden Threshold: Aghorenath Chattopadhyay's house in Abids, Hyderabad.
কর্মজীবন
ভারতে ফিরে এসে তিনি হায়দরাবাদ রাজ্যের নিজামের কাছ থেকে সেখানে শিক্ষাব্যবস্থাকে আধুনিকীকরণের আমন্ত্রণ গ্রহণ করেছিলেন। তিনি একটি ইংরেজি মাধ্যম স্কুল দিয়ে শুরু করেছিলেন। তিনি হায়দ্রাবাদ কলেজের প্রথম অধ্যক্ষ হিসাবে প্রতিষ্ঠা করেন যা পরবর্তীকালে নিজাম কলেজ হয়ে যায়। পরে তিনি ওসমানিয়া বিশ্ববিদ্যালয়ের অংশ হিসাবে মহিলাদের জন্য একটি কলেজ চালু করার প্রচেষ্টাও শুরু করেছিলেন। ব্রিটিশ ভারতে প্রচলিত  বিশেষ বিবাহ আইন (১৮৭২) হায়দ্রাবাদ রাজ্যে প্রতিষ্ঠিত করার ক্ষেত্রে তিনি গুরুত্বপূর্ণ ভূমিকা পালন করেছিলেন।  হায়দ্রাবাদের বুদ্ধিজীবীদের সংগে তিনি সামাজিক, রাজনৈতিক এবং সাহিত্যের বিষয়ে বিতর্ক করতেন। এই সময়ে অঘোরনাথ রাজনীতিতেও জড়িত হন ।
চন্দা রেল প্রকল্পের বিষয়ে নিজামের সাথে তাঁর মতভেদ ছিল এবং অসন্তুষ্ট নিজাম তাকে চাকরি থেকে বরখাস্ত করে এবং 20 মে 1883-তে তাকে হায়দরাবাদ থেকে নির্বাসিত করা হয় । তবে কয়েক বছর পরে তাকে পুনঃপ্রতিষ্ঠিত করা হয়েছিল। এবং নিজামই পরবর্তীকালে সরোজিনীকে ইংল্যান্ডে পড়াশোনা করার জন্য বৃত্তি প্রদান করেছিলেন ।
হায়দরাবাদে ফিরে অঘোরনাথ তার রাজনৈতিক সক্রিয়তা অব্যাহত রেখেছিলেন । তাই তাড়াতাড়ি অবসর নিযে কলকাতায় স্থানান্তরিত করতে বাধ্য হন। তিনি এবং তাঁর স্ত্রী বরদা সুন্দরী দেবী কলকাতার লাভলক স্ট্রিটে বাস করতেন ।
ব্যক্তিগত জীবন
অ্যাডিনবার যাওয়ার আগে অঘোরনাথ, ভারদা সুন্দরী দেবীর সাথে বিবাহ বন্ধনে আবদ্ধ হন। তাঁর অনুপস্থিতিতে ভারদা সুন্দরী, কেশবচন্দ্র সেন দ্বারা পরিচালিত শিক্ষাকেন্দ্র ভারত আশ্রমে ছাত্রী ছিলেন।   1858 সালে অধোরনাথ পত্নী সমেত হায়দরাবাদে এসেছিলেন। এই দম্পতির আট ছেলেমেয়েদের সরোজিনী ছিলেন জ্যেষ্ঠ কন্যা। সরোজিনী নাইডু তাঁর পিতাকে অবিচ্ছিন্ন কৌতূহলী এবং বুদ্ধিজীবী হিসাবে বর্ণনা করেছেন। এই কৌতূহলই তাকে সোনার রেসিপির সন্ধানে আল্কেমিস্টে পরিণত করেছিল । ১৯০৫ সালে সরোজিনীর প্রথম কাব্যগ্রন্থ "গোল্ডেন থ্রেশহোল্ড" প্রকাশিত হবার পর থেকে হায়দরাবাদের বাডির নাম ও গোল্ডন  থ্রেশহোল্ড  হয। দ্বিতীয় মেয়ে মৃণালিনী কেমব্রিজ থেকে পড়াশোনা শেষ করেন এবং পরে লাহোরের গঙ্গারাম বালিকা উচ্চ বিদ্যালয়ের অধ্যক্ষ হন, যা বর্তমানে লাহোর কলেজ ফর মহিলা বিশ্ববিদ্যালয় নামে পরিচিত । তৃতীয় কন্যা সুনালিনী ছিলেন একজন কথক নৃত্যশিল্পী । কনিষ্ঠ কন্যা সুহাসিনী একজন রাজনৈতিক কর্মী এবং ভারতীয় কমিউনিস্ট পার্টির প্রথম মহিলা সদস্য ছিলেন। তিনি এ.সি.এন. নাম্বিয়ার কে বিবাহ করেন কিন্তু পরে তাদের বিবাহ বিচ্ছেদ ঘটে ।
অঘোরনাথের বড়ো ছেলে বীরেন্দ্রনাথ বামপন্থী ছিলেন এবং তার নাম বিপ্লবী কর্মকাণ্ডের জন্য ব্রিটিশ ক্রাইম রেজিস্টারে ছিল । তিনি ব্রিটিশদের বিরুদ্ধে ক্রিয়াকলাপের পক্ষে সমর্থন আদায় করে ইউরোপে সময় কাটিয়েছিলেন। মস্কোতে অবস্থানকালে তিনি স্তালিনের গ্রেট পার্জে আক্রান্ত হয়েছিলেন এবং ১৯৩৭ সালের ২ সেপ্টেম্বরে তাকে মৃত্যুদন্ড দেযা হয় । কনিষ্ঠ পুত্র হরিন্দ্রনাথ ছিলেন একজন কর্মী, কবি ও অভিনেতা। তিনি 1973 সালে ভারতীয় নাগরিক পুরস্কার পদ্মভূষণ পেয়েছিলেন ।
তৃপ্তি মুরগুন্ডে
তৃপ্তি মুরগুন্ডে (জন্ম ৩রা জুন ১৯৮২) হলেন একজন ভারতীয় ব্যাডমিন্টন খেলোয়াড় যিনি একক এবং দ্বৈতভাবে খেলেন। তিনি একজন ধ্যানচাঁদ পুরস্কারপ্রাপ্ত। পুনেতে জন্মগ্রহণকারী এই খেলোয়াড়, ৩ বার রানার্স আপ থাকার পরে ২০০৯ সালের মহিলাদের জাতীয় চ্যাম্পিয়নশিপ জিতেছেন। তিনি সিনিয়র ন্যাশনাল ডাবলস রানার আপ এবং জুনিয়র ন্যাশনাল ডাবলস চ্যাম্পিয়নও ছিলেন। ২০০৪ এবং ২০০৬ সালে দুবার একক ম্যাচে সোনা সহ, তৃপ্তি পাঁচবার দক্ষিণ এশীয় গেমসের স্বর্ণপদক জয়ী। তিনি তাঁর বিভ্রান্তিকর (অর্থাৎ গতিপথ বোঝা যায় না) স্ট্রোকের জন্য পরিচিত। তিনি ১৯৯৯ থেকে ২০১৪ সাল পর্যন্ত বিডব্লিউএফ ইভেন্টের একক ম্যাচে ৬টি আন্তর্জাতিক শিরোপা জিতেছেন (এবং রানার্স আপ ও দ্বৈত সহ মোট ১০টি)। তৃপ্তি ২০০৬ সালে মেলবোর্নে টিম ইভেন্টে কমনওয়েলথ গেমসের ব্রোঞ্জ পদক বিজয়ীও। তিনি, সাইনা নেহওয়ালের সাথে জুটি বেঁধে, মেলবোর্ন কমনওয়েলথ গেমসে মহিলাদের ডাবলস ইভেন্টের সেমিফাইনালে পৌঁছেছিলেন কিন্তু ব্রোঞ্জ মেডেল প্লে অফে হেরে গিয়েছিলেন।
ক্রীড়াজীবন
২০১৪ সালে অবসর গ্রহণের পর, তৃপ্তি ২০১৭ সাল থেকে এখন পর্যন্ত ভারতীয় জাতীয় ব্যাডমিন্টন দলের জন্য ভারতীয় ব্যাডমিন্টন অ্যাসোসিয়েশনের নির্বাচক এবং ২০১৭ সাল থেকে ভারতীয় ব্যাডমিন্টন দলের প্রশিক্ষক। খেলো ইন্ডিয়াতে একজন ট্যালেন্ট স্কাউট হওয়ার পাশাপাশি, তিনি জিতো ফাউন্ডেশনে পরামর্শদাতা হিসেবেও কাজ করছেন এবং অলিম্পিকে পারদর্শী হওয়ার জন্য ৫টি ক্রীড়ায় নেতৃস্থানীয় ক্রীড়াবিদদের সহায়তা করছেন। তৃপ্তি রিও অলিম্পিক ২০১৬, কমনওয়েলথ গেমস ২০১৮, এশিয়ান গেমস ২০১৪, থমাস এবং উবার কাপ ২০১৪, প্রিমিয়ার ব্যাডমিন্টন লিগ ২০১৩ ও ২০১৯ এবং অন্যান্য বিভিন্ন আন্তর্জাতিক টুর্নামেন্টে বিভিন্ন সময়ে বিভিন্ন গণমাধ্যমের চ্যানেলগুলি- যেমন স্টার টিভি চ্যানেলে স্পোর্টস, ডিডি স্পোর্টস, এনডিটিভি, ইন্ডিয়া টুডে, মিরর নাও, উইওন এবং অল ইন্ডিয়া রেডিও ইত্যাদিতে ব্যাডমিন্টনের বিশেষজ্ঞ ধারাভাষ্যকার/ভাষ্যকার ছিলেন।
তৃপ্তির ২২ বছরের দীর্ঘ ক্রীড়াজীবন রয়েছে। তাঁর প্রাথমিক বছরগুলিতে ৯ বছর বয়স থেকে তিনি পুনেতে বসন্ত গোরের অধীনে প্রশিক্ষণ নেন। এরপর তিনি বেঙ্গালুরুতে প্রকাশ পাড়ুকোন একাডেমিতে চলে যান এবং বেঙ্গালুরুতে কিংবদন্তি প্রকাশ পাড়ুকোন ও বিমল কুমারের অধীনে প্রশিক্ষণ নেন, ১৯৯৯ সাল থেকে তিনি এইখানেই বসবাস করছেন।
মহারাষ্ট্রে অনূর্ধ্ব-১০ বিভাগে রাজ্য চ্যাম্পিয়ন হয়েছেন তৃপ্তি। তারপর, তিনি জুনিয়র (অনূর্ধ্ব-১৮) বিভাগে জাতীয় চ্যাম্পিয়ন হন। তিনি এশিয়ান জুনিয়র ব্যাডমিন্টন চ্যাম্পিয়নশিপ ১৯৯৯-এ ১৭ বছর বয়সে প্রথমবারের মতো ভারতের প্রতিনিধিত্ব করেছিলেন এবং তারপর ২০১৪ সাল পর্যন্ত ভারতের প্রতিনিধিত্ব চালিয়ে যান।
তিনি সম্প্রতি ক্রীড়ায় আজীবন অর্জনের জন্য 'ধ্যানচাঁদ পুরস্কার' পাওয়ার জন্য নির্বাচিত হন এবং ২০২০ সালের ২৯শে আগস্ট, ভারতের রাষ্ট্রপতি এই পুরস্কার প্রদান করেন। তৃপ্তি স্পোর্টস অথরিটি অফ ইন্ডিয়ার গভর্নিং বডির সদস্যও।
তৃপ্তি ইন্ডিয়ান অয়েল কর্পোরেশনে কর্মরত। টোকিও ২০২০ অলিম্পিক সম্প্রচার করা সোনি নেটওয়ার্ক দলের বিশেষজ্ঞ প্যানেলের একজন সদস্য ছিলেন তিনি। এই অনুষ্ঠানে, একজন বিশেষজ্ঞ হিসেবে, তিনি ভারতীয় ব্যাডমিন্টনের একমাত্র প্রতিনিধি ছিলেন।
দক্ষিণ এশীয় গেমস
মহিলাদের একক
বিডব্লিউএফ আন্তর্জাতিক চ্যালেঞ্জ/সিরিজ
মহিলাদের একক মহিলাদের দ্বৈত মিশ্র দ্বৈত
উড্ডয়ন নিন্দা
শুরু
একজন সুইডিশ গায়ক স্টাফান লিন্ডবার্গ ২০১৭ সালে এ দিকটি প্রথমে জ্ঞাপিত করেন।  অলিম্পিক ক্রীড়াবিদ বিজন ফারিও  এই ধারণা সবার মাঝে ছড়িয়ে দিতে সক্ষম হয়ে ছিলেন। বিখ্যাত অপেরা গায়িকা ও কিশোরী পরিবেশকর্মী গ্রেটা থুনবার্গের  মা মালেনা এরম্যান ঘোষণা করেন যে তিনি অভ্যন্তরীণ পথে উড্ডয়ন  বন্ধ করবেন।. থুনবার্গ এই আন্দোলনকে জনপ্রিয় করে তোলেন এবং তাঁর মাধ্যমে এটি পুরো পৃথিবীতে ছড়িয়ে পড়ে। এই ধারণাটি সুইডিশ আরো অনেক যশস্বী অনুধাবন করলে এই আন্দোলনটির জনপ্রিয়তা বেড়ে যায়। মাজা রোজেন ২০১৮ সালে ‘আমরা স্হলে থাকি’ আন্দোলন সুইডেনে সংগঠিত করেছিলেন। যেখানে প্রায় ১০ লক্ষ মানুষ একবছরের জন্য অভ্যন্তরীণ যাতায়াতে আকাশযান ব্যবহার করবেননা অঙ্গীকার করেন। আন্দোলনটি ২০১৯ সালে ইংরেজি বক্তাদের বক্তব্যের মূল ইস্যু হয়।
রেল যাতায়াতে উদ্বুদ্ধকরণ
সুইডিশ শব্দ ‘tagskryt’ যার বাংলা অর্থ হচ্ছে রেলমূখী হও। এ কথার কারণ হচ্ছে দেশের অভ্যন্তরে এবং কাছাকাছি দেশ ভ্রমণে বিমানের পরিবর্তে নিরাপদ রেল ভ্রমণে করা। সামাজিক মাধ্যমে #tagskryt শব্দটি আন্দোলনের ধারণাকে গ্রহণযোগ্য করে তোলে এবং আন্দোলন বেগবান করে। ‘Att smygguga’ শব্দটিও ছড়িয়ে পড়ে এসময়ে যার বাংলা অর্থ হচ্ছে নিরাপদ ভ্রমণ করা।
প্রভাব
পৃথিবীর বায়ুমন্ডলে ২.৫-৫% কার্বন ডাইঅক্সাইড(CO2) নিঃসরণ হচ্ছে আকাশযান গুলো থেকে।. এছাড়াও আকাশযান গুলো অন্যান্য গ্যাস যেমন: নাইট্রোজেন ডাইঅক্সাইড (NO2) এবং জলের ভাপ কৃত্রিম মেঘ হিসেবে  নিঃসরণ করছে যা বায়ুমণ্ডলের জন্য ক্ষতিকর।. যখন উড্ডয়ন নিন্দা আন্দোলন তখন বিমান পরিসেবা হ্রাস হবে বলে ধারণা করা হয় যদিও বিমান শিল্প গুলি তাৎক্ষণিক দূষণ হ্রাস করার প্রযুক্তি উদ্ভাবন করেছিল।
স্বতন্ত্র সিদ্ধান্ত
এসময়ে সুইডেনে মানুষ রেলমূখী হয় এবং অভ্যন্তরীণ পথে বিমানযাত্রী পরিবহন হ্রাস পায়।. সুইডেনের প্রধান রেলপরিবহন কর্তৃপক্ষ রেকর্ড সংখ্যক টিকিট বিক্রি করেছিল। সুইডেনের সবচেয়ে ব্যস্ততম বিমান বন্দর ‘সুইডেবিয়া এয়ারপোর্ট’ কর্তৃপক্ষের মতে অভ্যন্তরীণ পথে এসময় পূর্বের বছরের তুলনায় ৯% যাত্রী হ্রাস পেয়েছিল।  পূর্বের বছরের গ্রীষ্মকাল থেকে ঐ সময়ের গ্রীষ্মে যাত্রী প্রায় ৫% হ্রাস পেয়েছিল। জার্মানিতে ২০১৯ এ ২০১৮ এর তুলনায় অভ্যন্তরীণ পথে বিমানযাত্রী প্রায় ১২% যাত্রী কমেছিল। একই সময়ে যুক্তরাষ্ট্র,ফ্রান্স ও ইংল্যান্ডে অভ্যন্তরীণ পথে উড্ডয়নে প্রায় ২১% যাত্রী নিরুৎসাহিত হয়েছিল। নেদারল্যান্ড ও বেলজিয়ামে অভ্যন্তরীণ পথে যথাক্রমে ৩% ও ০.৫% যাত্রী হ্রাস পায়।   কিছু যুক্তরাষ্ট্র ভিত্তিক বিমান পরিবহন সংস্থা অভিমত ব্যক্ত করেন যে গ্রেটা থুনবার্গ আন্দোলন করা ও ধারণাটি ছড়িয়ে দেয়ার কারণে অভ্যন্তরীণ বিমান পরিসেবা ৪% হ্রাস পায় যা গত দশকের অনুপাতে ৫% পাচ্ছে।
সাময়িক উড্ডয়ন নিষিদ্ধকরণ
২০১৯-এ উড্ডয়ন নিন্দা আন্দোলকালে ডজন খানেক প্রতিষ্ঠান ও বিভিন্ন বিশ্ববিদ্যালয়ের উদ্ধুদ্ধ হয় অভ্যন্তরীণ পথে তাদের কর্মীদের ও পড়ুয়াদের যাতায়াতে বিমান পরিসেবা ব্যবহার নিষিদ্ধ করতে। ‘ক্লারনা ব্যাংক এবি’  তাদের চাকরিজীবিদের প্রাতিষ্ঠানিক কাজে ইউরোপের অভ্যন্তরে উড্ডয়ন‌ নিষিদ্ধ করে।
বিমান শিল্প ও পরিবহন সংস্থার প্রতিক্রিয়া
বিমান শিল্প গুলো দেখলো এই আন্দোলনটি তাদের ব্যবসায় হুমকিতে পরিণত হয়েছে ‌। সিওল ভিত্তিক আন্তর্জাতিক বিমান পরিবহন সংস্থা (IATA) সংস্হার আলোচনায় উড্ডয়ন নিন্দা বিরোধী আলোচনা করেছিল। বিভিন্ন বিমান পরিসেবা প্রতিষ্ঠান দূষণ রোধে এবং কমাতে বিভিন্ন প্রক্রিয়া গ্রহণ করেছিল। যেমন: ইজিজেট দশ মিলিয়ন যুক্তরাজ্যীয় পাউন্ড ব্যায় করে কার্বন পরিশোধন যন্ত্র কিনেছিল।
কোভিড-১৯ অতিমারি
এপ্রিল ২০২০-এ কোভিড-১৯ করোনা ভাইরাসটি বৈশ্বিক বিস্তৃতি হয় দ্রুত বিমান পরিবহনের কারণে ‍‌।এটি অতিমারি আকারে ছড়িয়ে পড়ার ৯৫% কারণ হচ্ছে দেশান্তরে দ্রুত বিমান পরিবহন ব্যবস্থা।উড্ডয়ন নিন্দা আন্দোলনের যৌক্তিক কারণ এটি একটি। হার্ভার্ড ব্যবসা বিশ্ববিদ্যালয়ের প্রফেসর পৃথ্বীরাজ চৌধুরী এবং লিডস বিশ্ববিদ্যালয়ের পরিবহন ও কর্মশক্তি বিশেষজ্ঞ জিল্লিয়ান অ্যানেবল মনে করেন যে অতিমারিকালে সৃষ্ট  বিমান খাতের এই সংকট অতিমারির প্রকটতা কেটে গেলেও জলবায়ু পরিবর্তনে উড্ডয়ন নিন্দার উপলব্ধি হয়ে মানুষের উড্ডয়ন ভীতি হবে এবং বিমান খাত পূর্বের ন্যায় অবস্হায় ফিরতে দূরহ হবে।
সর্বজনীন বিতর্ক
২০০৯ সালে জার্মান ওয়াচ নামের একটি অলাভজনক সংস্থা ‘দ্যা বিল’ শিরোনামে একটি ছোট পরিসংখ্যান তুলনামূলক ভিডিও প্রকাশ করে। যেখানে দেখানো হয় কীভাবে আকাশ ভ্রমণের প্রভাব নিত্যদিনে দেখা যায় এবং আশেপাশে তা কেমন প্রভাব ফেলে। ইংরেজ লেখক জর্জ মার্শাল অন্বেষণ করেন যে ব্যক্তিগত শখ বা পছন্দ ভ্রমণ কমাতে এবং ভ্রমণ গুলো ন্যায়সঙ্গত করতে বাধা হয়ে দাঁড়ায়। তিনি একটি গবেষণা প্রকল্পে ‘ একজন আপনিও, আমাদের আলোচনায় যুক্ত হতে স্বাগতম’ শিরোনামে বিতর্ক ও ধারণা ব্যক্ত করার প্রকল্প  আয়োজন করেন যেখানে তিনি জলবায়ু পরিবর্তন সচেতন লোকদের সাথে আলোচনা করেন এবং তাদের সাম্প্রতিক অভ্যন্তরীণ পথে  আকাশ ভ্রমণের ন্যায়সঙ্গতা তাদের দ্বারা যাচাইয়ে সাহায্য করেন। তিনি দেখেন তাদের অনেকে তাদের ভ্রমণের যৌক্তিকতা হারিয়েছে এবং অনেকে বেসুরো হয়েছেন।এর কারণ তাদের বেশিরভাগেরই এমন চাকরি রয়েছে যাদের সময় সীমাবদ্ধ এবং অন্যান্য মাধ্যম ব্যবহারে  প্রচুর অর্থ হাতছাড়া হয়। তাই তাদের উপর  উড্ডয়ন‌ নিন্দার ধারণা একটুও প্রভাব ফেলতে পারেনি। ২০১১-এ এস. কোহেন বিমান ভ্রমণে ন্যায়সঙ্গতা বিবেচনা করা এবং সচেতনতা উভয় জলবায়ু পরিবর্তনে প্রভাব প্রশমন করছে আর নতুন পরিশোধন প্রযুক্তি উদ্ভাবন ও ব্যবহারের সচেতনতা এসেছে উড্ডয়ন নিন্দা আন্দোলনের কারণে।
ডাক্তারি থার্মোমিটার
যে যন্ত্রের সাহায্যে মানবদেহের (ক্ষেত্রবিশেষে প্রাণীদেহের) তাপমাত্রা পরিমাপ করা হয়, তাকে ডাক্তারি তাপমানযন্ত্র বা ডাক্তারি থার্মোমিটার বলে। যন্ত্রটি একটি দুইপাশে বদ্ধ কাচের নল বা সঙ্কীর্ণ কৈশিকনালী যার ভেতরে প্রসারণশীল সংবেদী তরল হিসেবে পারদ ব্যবহার করা হয়। ইংরেজি পরিভাষায় এ যন্ত্রটিকে "ক্লিনিক্যাল থার্মোমিটার" বা "মেডিক্যাল থার্মোমিটার" বলা হয়।
তাপমানযন্ত্রের ভেতরের নালীর এক প্রান্তে একটি স্ফীত অংশ থাকে যাকে কুণ্ড বা বালব বলে। কুন্ড ও নালীর কিছু অংশ পারদে পূর্ণ থাকে। নালীর বাকী অংশটুকু সাধারণত নাইট্রোজেন গ্যাস দিয়ে পূর্ণ থাকে। দেহের তাপমাত্রা মাপার সময় তাপমানযন্ত্রের কুণ্ড বা বালব প্রান্তটিকে দেহের একটি নির্দিষ্ট অংশের সংস্পর্শে আনা হয়। সাধারণত এটিকে মুখের ভেতরের জিহ্বার নিচে (মৌখিক তাপমাত্রা), বগলের তলে (বাহুমূলীয় তাপমাত্রা) কিংবা মলদ্বার দিয়ে পায়ুতে (মলনালীয় তাপমাত্রা) স্থাপন করা হয়। দেহের উত্তাপের সাথে সমানুপাতিক হারে তরল পারদের আয়তন বৃদ্ধি পায় ও এটি তাপমানযন্ত্রটির ভেতরের কাচের তৈরি কৈশিকনালীতে সম্প্রসারিত হতে থাকে। পারদের সবর্শেষ অবস্থানের বিপরীতে তাপমানযন্ত্রের বাইরের কাচে অঙ্কিত মাপনী বা স্কেলের উপরে তাপমাত্রার মান পাঠ করতে হয়। এটিই দেহের সর্বোচ্চ তাপমাত্রা।
মৌখিক বা জিহ্বানিম্ন তাপমাত্রাটি পরিমাপ করা কঠিন, কেননা এক্ষেত্রে তাপমানযন্ত্রটিকে জিহ্বার নিচে বেশ কয়েক মিনিট স্থিরভাবে ধরে রাখতে হয়, যা রোগী বা শিশুদের জন্য কষ্টকর। আবার রোগী ঠান্ডা বা গরম কিছু খেলে বা পান করলে সাথে সাথে মৌখিক তাপমাত্রা গ্রহণ করা যায় না। অন্যদিকে বাহুমূলীয় তাপমাত্রা সাধারণত পুরোপুরি সঠিক মান দেয় না; এর সাথে সাধারণত এক ডিগ্রি যোগ করলে প্রকৃত দেহ তাপমাত্রা পাওয়া যায়। মলনালীয় তাপমাত্রা সবচেয়ে সঠিক মান দেখালেও এটি অনেকের কাছে অস্বস্তিকর; তবে শিশুদের ক্ষেত্রে মলনালীয় তাপমাত্রাই সাধারণত পরিমাপ করা হয়।
তাপমাত্রার একক হিসেবে সাধারণত ফারেনহাইট ব্যবহৃত হয়। ডাক্তারি তাপমানযন্ত্রটির ভেতরের কৈশিকনালী এবং বালবের মধ্যবর্তী স্থানে নালীটি একটু বাঁকানো থাকে অর্থাৎ গাঁট হয়ে থাকে বলে দেহের তাপের কারণে প্রসারিত হবার পরে তাপমানযন্ত্র সরিয়ে নিলেও পারদ তার জায়গায় থেকে যায়, সাথে সাথে আবার সংকুচিত হয়ে বালবে নেমে আসে না। এর ফলে সর্বোচ্চ তাপমাত্রার মান পড়তে সুবিধা হয়। পুনরায় ব্যবহার করতে হলে তাপমানযন্ত্রকে ঝাঁকি দিয়ে পারদকে আবার নিচে কুণ্ড বা বালবের দিকে নামিয়ে আনতে হয়। ইতালীয় চিকিৎসক সান্তোরিও সান্তোরিও (Santorio Santorio) সর্বপ্রথম ১৬২৬ সালে চিকিৎসাক্ষেত্রে তাপমানযন্ত্র ব্যবহার করেন বলে অনুমান করা হয়। কিন্তু সান্তোরিওর তাপমানযন্ত্রটি ছিল প্রায় এক ফুট দীর্ঘ এবং এটি দিয়ে শরীরের তাপমাত্রা মাপতে ২০ মিনিট প্রয়োজন হত। সান্তোরিওর তাপমানযন্ত্রটি মুখের ভেতরে রাখতে হত। ১৮৮৬ সালে ইংরেজ চিকিৎসক টমাস ক্লিফোর্ড অলবাট স্বল্পদৈর্ঘ্যের আধুনিক তাপমানযন্ত্র উদ্ভাবন করেন। ক্লিফোর্ডের ডাক্তারি তাপমানযন্ত্রটির দৈর্ঘ্য ছিল ৬ ইঞ্চি এবং ৫ মিনিটের মধ্যে তাপমাত্রা নির্ণয় করতে পারত। এটি বহু শতাব্দী যাবৎ ব্যবহৃত সান্তোরিওর একফুটি তাপমানযন্ত্রটিকে প্রতিস্থাপন করে।
বিংশ শতাব্দীর দ্বিতীয়ার্ধে এসে অপেক্ষাকৃত ক্ষুদ্রাকৃতির ইলেকট্রনিক বা ডিজিটাল ডাক্তারি তাপমানযন্ত্র উদ্ভাবিত হয়, যাতে তরল স্ফটিক পর্দায় তাপমাত্রার মান সংখ্যায় প্রদর্শন করা হয়। এর ভেতরে তাপমাত্রা সংবেদী রোধক থাকে (থার্মিস্টর), যার ভেতরে বিদ্যুৎপ্রবাহের পরিমাণ তাপমাত্রার উপর নির্ভর করে। ২১শ শতকে এসে এগুলির ব্যবহার বৃদ্ধি পাচ্ছে।
আব্দুল হামিদ (দ্ব্যর্থতা নিরসন)
আব্দুল হামিদ বলতে বোঝাতে পারে:
দুর্গাসাগর দিঘী
দুর্গাসাগর হল, বাংলাদেশের দক্ষিণে বরিশাল জেলার অন্তর্গত একটি বৃহৎ দিঘী। বরিশাল শহর থেকে প্রায় ১২ কিলোমিটার উত্তরে স্বরূপকাঠি - বরিশাল সড়কে মাধবপাশায় এর অবস্থান। শুধু জলাভূমির আকার ২৭ একর। পার্শবর্তী পাড় ও জমি সহ মোট আয়তন ৪৫.৪২ একর। ১৭৮০ সালে চন্দ্রদ্বীপের পঞ্চদশ রাজা শিব নারায়ন এই বিশাল জলাধারটি খনন করেন। তার স্ত্রী দুর্গামতির নামানুসারে এর নাম করন করা হয় দুর্গাসাগর। ১৯৭৪ সালে তৎকালিন সরকারের উদ্যোগে দিঘীটি পুনরায় সংস্কার করা হয়। বর্তমানে “দুর্গাসাগর দিঘীর উন্নয়ন ও পাখির অভয়ারন্য” নামে একটি প্রকল্পের অধিনে বরিশাল জেলা প্রশাসন দিঘীটির তত্ত্বাবধান করছে।
সম্পূর্ণ দিঘীটি উঁচু সীমানা প্রাচীর দিয়ে ঘেড়া। এই দুই দিকে ‍প্রবেশের জন্য দুইটি গেট আছে। দিঘীর মাঝখানে জঙ্গলপূর্ণ একটি ছোট দ্বীপ আছে। শীতকালে এখানে অতিথি পাখির সমাগম হয়। চৈত্রমাসের অষ্টমী তিথীতে হিন্দু ধর্মালম্বীরা এখানে পবিত্র স্নানের উদ্দেশ্যে সমবেত হন।
ওয়াশিংটন স্টেট রুট ২২৩
স্টেট রুট ২২৩ (এসআর ২২৩) যুক্তরাষ্ট্রের রাজধানী ওয়াশিংটনের ইয়াকিমা কাউন্টিতে অবস্থিত একটি দৈর্ঘ্যের রাজ্য মহাসড়ক। এটি ১৯৬৭ সালে প্রতিষ্ঠিত হওয়ার পর থেকে এটি ইন্টারস্টেট ৮২ এর মাধ্যমে গ্রেঞ্জারকে ইয়াকিমা কাউন্টি এবং এসআর ২২ এর সাথে যুক্ত করার কাজ করছে। ২০০৯ সালে এই রুটে প্রতিদিন গড়ে ৪,০০০ থেকে ৮,৫০০ গাড়ি চলাচল করে। <!--
Route description
SR 223 begins at an at-grade intersection with SR 22, headed easterly over a level crossing with a BNSF Railway line through rural farmland. The highway turns northeasterly as it passes over the Yakima River and passes to the east of Hisey Park. as it enters the city limits of Granger Continuing through town SR 223 crosses over another rail line before terminating at a diamond interchange with exit 58 on Interstate 82 (I-82). Except for the last 0.39 mi of the highway, the speed limit is posted as 55 mph.
Every year the Washington State Department of Transportation (WSDOT) conducts a series of surveys on its highways in the state to measure traffic volume. This is expressed in terms of average annual daily traffic (AADT), which is a measure of traffic volume for any average day of the year. In 2009, WSDOT calculated that as few as 4,300 cars traveled through the intersection at SR 22, and as many as 8,500 cars at the interchange with I-82.
সিরাজুল ইসলাম (আইনজীবী)
নওয়াব সিরাজুল ইসলাম (১৮৪৫ - ১৯২৩) হলেন বাংলাদেশের একজন প্রখ্যাত আইনজীবী ও সমাজসেবক। তিনি ঢাকা বিশ্ববিদ্যালয় প্রতিষ্ঠায় বিশেষ ভুমিকা রাখেন।
জন্ম ও পারিবারিক পরিচিতি
সিরাজুল ইসলাম ১৮৪৫ সালে তৎকালীন ব্রাহ্মণবাড়ীয়ার নবীনগরের পিয়ারাকান্দিতে জন্মগ্রহণ করেন। তার পিতার নাম কাজী মুহম্মদ কাজেম।
সমাজসেবায় অবদান
ঢাকা বিশ্ববিদ্যালয় প্রতিষ্ঠার জন্য বিশেষভাবে প্রচেষ্টা চালান এবং ঢাকা বিশ্ববিদ্যালয় প্রতিষ্ঠার জন্য ১৯১২ সালে গঠিত নাথান কমিশন-এর একজন সদস্য ছিলেন তিনি। এছাড়াও তিনি বেল ইসলামিয়া ছাত্রাবাস, বরিশাল প্রতিষ্ঠায়ও বিশেষ ভুমিকা রাখেন।
ব্রিয়া বেনেট
ব্রিয়া বেনেট (জন্ম: ৭ ফেব্রুয়ারি ১৯৮৭) একজন মার্কিন পর্নোগ্রাফিক অভিনেত্রী।
ভাতগ্রাম ইউনিয়ন, মির্জাপুর
ভাতগ্রাম ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ৪ কিলোমিটার পশ্চিমে এবং টাঙ্গাইল শহরের ৩২ কিলোমিটার দক্ষিণ-পূর্বে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাতগ্রাম ইউনিয়নের মোট জনসংখ্যা ২১,৮৬৯ জন। এই ইউনিয়নে মোট ঘরসংখ্যা ৫১০২ টি।
শিক্ষা
ভাতগ্রাম ইউনিয়নের গড় সাক্ষরতার হার শতকরা ৫৪.৫ ভাগ (পুরুষ-৫৮.৯%, মহিলা-৫০.৬%)।
লিয়া পল
লিয়া পল (জন্ম: ১০ সেপ্টেম্বর ১৯৯৯) একজন আইরিশ ক্রিকেটার। তিনি ২০১৭ দক্ষিণ আফ্রিকা কোয়াডরেঙ্গুলার সিরিজে আয়ারল্যান্ডের হয়ে ভারতের বিপক্ষে মহিলাদের একদিনের আন্তর্জাতিক (ডব্লিউওডিআই) ক্রিকেটে অভিষেক করেছিলেন। নভেম্বর ২০১৮ সালে, তাকে বার্ষিক ক্রিকেট আয়ারল্যান্ড পুরষ্কারে মহিলা যুব আন্তর্জাতিক খেলোয়াড় হিসাবে মনোনীত করা হয়েছিল।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।
ডানি উডওয়ার্ড
ডানি উডওয়ার্ড (Dani Woodward) (জন্ম:৭ই মার্চ, ১৯৮৪) একজন মার্কিন প্রাক্তন পর্ন অভিনেত্রী
জীবনী
পর্ণো শিল্পে যোগদান করার পূর্বে, উডওয়ার্ড একটি বৃত্তিমূলক স্কুল থেকে স্নাতক এবং একটি হাসপাতালে চিকিৎসা সহকারী হিসেবে কাজ করেছেন। তিনি ডেট্রয়েট থেকে লস এঞ্জেলেস শিল্পে কাজ করতে যান।
কমকাস্ট
কমকাস্ট কর্পোরেশন (পূর্বে আমেরিকান কেবল সিস্টেমস এবং কমকাস্ট হোল্ডিংস নামে পরিচিত ছিল)। এটির সদরদপ্তর যুক্তরাষ্ট্রের ফিলাডেলফিয়ায় অবস্থিত। এটি যুক্তরাষ্ট্রের বৃহত্তম বহুজাতিক টেলিযোগাযোগ সংস্থা। এটি আয়ের দিক থেকে বিশ্বের দ্বিতীয় বৃহত্তম সম্প্রচার এবং কেবল টেলিভিশন কোম্পানি ও বৃহত্তম পে-টিভি, কেবল টিভি কোম্পানি এবং মার্কিন যুক্তরাষ্ট্রের বৃহত্তম ইন্টারনেট পরিষেবা প্রদানকারী। এটি যুক্তরাষ্ট্রের তৃতীয় বৃহত্তম টেলিফোন পরিষেবা প্রদানকারী। এটি যুক্তরাষ্ট্রের ৪০টি রাজ্য এবং ওয়াশিংটনে মার্কিন আবাসিক এবং বাণিজ্যিক গ্রাহকদের পরিষেবা প্রদান করে৷ ২০১১ সাল থেকে এটি আন্তর্জাতিক মিডিয়া কোম্পানি এনবিসিইউনিভার্সালের মূল কোম্পানি হিসেবে পরিচিত। কমকাস্ট এক্সফিনিটি আবাসিক কেবল যোগাযোগের সহায়ক প্রতিষ্ঠান পরিচালনা করে। একটি বাণিজ্যিক পরিষেবা প্রদানকারী এক্সফিটিনিটি, যুক্তরাষ্ট্রের সম্প্রচার নেটওয়ার্ক এনবিসি, টেলিমুন্ডো, টেলেসিটোস, এবং কোজি টিভি পরিচালনা করে। এছাড়া ফিল্ম স্টুডিও ইউনিভার্সাল পিকচার্স ও ভিওডি স্ট্রিমিং সার্ভিস পিকক কমকাস্ট দ্বারা পরিচালিত হয়। অক্টোবর ২০১৮ থেকে, এটি স্কাই গ্রুপের মূল কোম্পানি হয়ে ওঠে। কমকাস্ট বিভিন্ন কারণে সমালোচিত হয়েছে। ২০০৮-২০১০ সালে কেবল শিল্পে এটির গ্রাহকদের সন্তুষ্টির রেটিং সর্বনিম্ন ছিল। সমালোচকরা বলেন,এটি নেট নিরপেক্ষতার প্রতিশ্রুতি দিয়েও অতীতে নেট নিরপেক্ষতার অনুশীলন লঙ্ঘন করেছে। সমালোচকরা কমকাস্টের পরিষেবায় বিশাল সংখ্যাগরিষ্ঠ অংশে প্রতিযোগিতার অভাব আছে বলে দাবি করেন। দ্যা কনজিউমারিস্ট কমকাস্টকে ২০১০ এবং ২০১৪ সালে "আমেরিকাতে সবচেয়ে খারাপ কোম্পানি" বলে অভিহিত করেছিল।
ঢাকা (বিহার)
ঢাকা (বিহার) (Dhaka) ভারতের বিহার রাজ্যের পূর্ব চাম্পারান জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৫ মিটার (১৮০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঢাকা (বিহার) শহরের জনসংখ্যা হল ৩২,৬১৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৩৮%। পুরুষদের মধ্যে সাক্ষরতার হার ৪৭% এবং নারীদের মধ্যে এই হার ২৮%। সারা ভারতের সাক্ষরতার হার ৫৯.৫%, তার চাইতে ঢাকা (বিহার) এর সাক্ষরতার হার বেশি।
এই শহরের জনসংখ্যার ২০% হল ৬ বছর বা তার কম বয়সী।
তথ্যসূত্র
Dhaka
বোচাসনবাসী অক্ষর পুরুষোত্তম স্বামীনারায়ণ সংস্থা
বোচাসনবাসী অক্ষর পুরুষোত্তম স্বামীনারায়ণ সংস্থা (বিএপিএস) হল স্বামীনারায়ণ সম্প্রদায়ের অন্তর্গত একটি হিন্দু সংগঠন। এটি ১৯০৫ সালে শাস্ত্রীজি মহারাজ প্রতিষ্ঠা করেন। বিএপিএসের একটি পৃথক অলাভজনক সাহায্য সংস্থা বিএপিএস দাতব্য সংস্থা মাধ্যমে মানবিক ও দাতব্য প্রচেষ্টার একটি হোস্টে জড়িত রয়েছে। যা বিশ্বজুড়ে স্বাস্থ্যসেবা, শিক্ষা, পরিবেশগত কারণ ও সম্প্রদায়-নির্মাণ প্রচারাভিযানের জন্য বেশ কয়েকটি প্রকল্পের নেতৃত্ব দিয়েছে।
১৯৭১ সাল থেকে প্রমুখ স্বামী মহারাজের নেতৃত্বে বিএপিএস দৃঢ়ভাবে বৃদ্ধি পেয়েছে। ২০১৯ সাল পর্যন্ত, বিএপিএসের ৪৪টি শিখরবদ্ধ মন্দির এবং বিশ্বব্যাপী ১,২০০টিরও বেশি মন্দির রয়েছে।
বিএপিএস দাতব্য সংস্থা
বিএপিএস চ্যারিটিস হল একটি বিশ্বব্যাপী অ-ধর্মীয়, দাতব্য সংস্থা যা সমাজ সেবার উপর দৃষ্টি নিবদ্ধ করে বোচাসনবাসি অক্ষর পুরুষোত্তম স্বামীনারায়ণ সংস্থা (বিএপিএস) থেকে উদ্ভূত হয়েছে।  তাদের সেবামূলক কার্যক্রমের ইতিহাস স্বামীনারায়ণ (১৭৮১-১৮৩০) থেকে পাওয়া যায়, যিনি ভিক্ষা ঘর খুলেছিলেন, আশ্রয়কেন্দ্র নির্মাণ করেছিলেন, আসক্তির বিরুদ্ধে কাজ করেছিলেন এবং দুঃখকষ্ট দূর করার লক্ষ্যে এবং ইতিবাচক প্রভাবের লক্ষ্যে সতীদাহ ও কন্যাশিশু হত্যার প্রথা বাতিল করেছিলেন। সামাজিক পরিবর্তন. সমাজের সেবার উপর এই ফোকাসটি সংস্থার দৃষ্টিভঙ্গিতে বলা হয়েছে যে, "প্রত্যেক ব্যক্তি একটি শান্তিপূর্ণ, মর্যাদাপূর্ণ এবং স্বাস্থ্যকর জীবনযাপনের অধিকারের যোগ্য। এবং ব্যক্তির জীবনযাত্রার মান উন্নত করে, আমরা পরিবার, সম্প্রদায়কে উন্নত করছি। আমাদের পৃথিবী, এবং আমাদের ভবিষ্যত।"
নিরামিষভোজী
বিএপিএস অহিংসার (অহিংসা) নীতির সমর্থন করে এবং নিরামিষ চর্চা করে।  বিএপিএস সদস্যরা কঠোর ল্যাকটো-নিরামিষাশী যারা পেঁয়াজ এবং রসুনও খায় না কারণ তাদের তামসিক বৈশিষ্ট্য রয়েছে বলে বিশ্বাস করা হয়।  তারা শুধুমাত্র তাদের নিজস্ব সদস্যদের দ্বারা রান্না করা খাবার খায়। এই বিষয়ে সাহায্য করার জন্য বিএপিএসের মন্দিরগুলিতে নিরামিষ খাবার পরিবেশন করার জন্য ফুড কোর্ট রয়েছে।
কামোদ্দীপক
থাম্ব|২৫০×২৫০পিক্সেল| অ্যালবুকা (Albuca) গণের দৃষ্টিনন্দন ও ঔষধিগুণযুক্ত এই প্রজাতিটির (Albuca bracteata) পাতা আফ্রিকা মহাদেশের কিছু অঞ্চলে যৌন উত্তেজক হিসেবে চিবিয়ে খাওয়া হয়।
আফ্রোদিজিয়াক বা যৌনবর্ধক পদার্থ হল এমন কোন পদার্থ, যা সেবন করলে যৌন আকাঙ্ক্ষা বৃদ্ধি পায়। কিন্তু আফ্রোদিজিয়াক সেই সকল পদার্থ থেকে আলাদা যেগুলো প্রজনন সংক্রান্ত সমস্যা যেমন পুরুষত্বহীনতা বা লিঙ্গোত্থান অক্ষমতা (Erectile dysfunction), এসব রোগের উপসর্গ দূর করে।
শব্দতত্ত্ব
আফ্রোদিজিয়াক শব্দটির উৎপত্তি গ্রীক ἀφροδισιακόν (উচ্চারণঃ আফ্রোদিজিয়াকন) থেকে যার অর্থ যৌন বা কামজ। আবার আফ্রোদিজিয়াকন এসেছে আফ্রোদিজিওজ থেকে যার অর্থ দেবী আফ্রোদিতের অধিকারভূক্ত বা তার সাথে সম্পর্কযুক্ত হওয়া। আফ্রোদিতে গ্রীক পুরাণে বর্ণিত ভালোবাসার দেবী।
আফ্রোদিজিয়াক পদার্থের বৈশিষ্ট্যসমূহ
ইতিহাসে সর্বত্রব্যাপী নানা ধরনের খাবার, পানীয় এবং আচরণের উল্লেখ পাওয়া যায়, যেগুলোর যৌন মিলনকে আরো উপভোগ্য করে তোলার জন্য ব্যাপক খ্যাতি ছিল। কিন্তু একটি নিরপেক্ষ ঐতিহাসিক ও বৈজ্ঞানিক দৃষ্টিকোণ থেকে বিচার করলে দেখা যায়, তথাকথিত কার্যপদ্ধতিগুলো শুধুমাত্র এজন্যই ফলদায়ী ছিল কারণ ব্যবহারকারীরা বিশ্বাস করতেন যে সেগুলো ফলদায়ী হবে। যা নিতান্তই একটি প্লেসিবো ক্রিয়া ছাড়া আর কিছুই নয়। অনুরূপভাবে, বিভিন্ন ওষুধের ক্ষেত্রেও এমনটি দেখা যায় যে, সেগুলো কোন এক অজানা কারণে সেবকের যৌন তাড়না বা লিবিডো বৃদ্ধি কিংবা হ্রাস করছে। এমন ঘটনা মূল্যায়ন প্রক্রিয়াকে আরও জটিল করে তোলে। উদাহরনস্বরূপ, বিউপ্রপিয়ন এমন একটি অ্যান্টিডিপ্রেসেন্ট ওষুধ যা সচরাচর অন্য অ্যান্টিডিপ্রেসেন্ট ওষুধের প্রভাবকে প্রতিরোধ করে যৌনতাড়নার বৃদ্ধি ঘটায়। কোন বস্তু বা পদার্থকে আফ্রোদিজিয়াক হিসেবে পরিগণিত হতে হলে সেটিকে হতে হবেঃ
টেস্টোস্টেরন
যৌন তাড়না স্পষ্টতই টেস্টোস্টেরন নামক এন্ড্রোজেন শ্রেণিভূক্ত স্টেরয়েড হরমোনের সাথে সম্পর্কযুক্ত। যেসকল বয়স্ক পুরুষ ও মহিলাদের দেহে টেস্টোস্টেরনের মাত্রা কমে যায় তারা টেস্টোস্টেরন সাপ্লিমেন্ট গ্রহণের মাধ্যমে হারানো যৌন তাড়না ফিরে পেতে পারেন। টেস্টোস্টেরন এর মাত্রা বৃদ্ধিতে সহায়তা করে এমন ওষুধের প্রয়োগে বয়স্ক পুরুষদের মাঝে কার্যকর ফলাফল পাওয়া গেছে। কিন্তু অন্য বয়সশ্রেণির অন্তর্ভুক্ত তুলানামূলক কমবয়েসিদের ক্ষেত্রে এরূপ ফলাফল পাওয়া যায়নি। বস্তুত এক্ষেত্রে দৃশ্যমান পরিবর্তন খুবই নগন্য।
ব্রিমিলানোটিড
কিছু পদার্থ, যেগুলো মস্তিষ্কের MC3-R ও MC4-R মিলানোকর্টিক রিসেপ্টরগুলোকে সক্রিয় করতে সক্ষম, সেগুলোর আফ্রোদিজিয়াক হিসেবে কার্যকারিতার প্রমাণ পাওয়া গেছে। ব্রিমিলানোটিড এই মিলানোকর্টিক রিসেপ্টর এগনিস্ট (সক্রিয়ক) শ্রেণিভূক্ত একটি রাসায়নিক যৌগ, যা ইতোপূর্বে PT-141 নামে পরিচিত ছিল, বর্তমানে সেক্সুয়াল অ্যারাউজাল ডিজর্ডার ও লিঙ্গোত্থান অক্ষমতার চিকিৎসায়  ক্লিনিকাল গবেষণায় ব্যবহৃত হচ্ছে। এটি পুরুষ ও মহিলা উভয়েই ব্যবহার করতে পারবেন। তবে ক্লিনিকাল ট্রায়ালের সময় যারা ওষুধটি নাসারন্ধ্রের মাধ্যমে সেবন করেছিলেন তাদের মধ্যে অল্প সংখ্যক ব্যক্তির দেহে মারাত্নক উচ্চ রক্তচাপ দেখা দেয়। ফলে এ ওষুধটির অধিকতর উন্নয়ন ও বাজারজাতকরণ প্রক্রিয়া স্থগিত করে দেওয়া হয়। কিন্তু পরবর্তিতে ২০০৯ সালের আগস্ট মাসে ওষুধটির আবিষ্কারক প্রতিষ্ঠান Palatin ঘোষণা করে যে, ক্লিনিকাল ট্রায়ালের প্রাথমিক ধাপে শুধুমাত্র সেইসকল পরীক্ষণীয় ব্যক্তিদের মধ্যেই উচ্চ রক্তচাপ বিশিষ্ট পার্শ্ব-প্রতিক্রিয়া দেখা দিয়েছিল যারা নিঃশ্বাসের মাধ্যমে ওষুধটি সেবন করেছিলেন। কিন্তু পরবর্তী গবেষণায় দেখা গেছে ত্বকের মাধ্যমে ওষুধটি সেবন করায় কোন ঝুঁকি নেই। বর্তমানে প্যালাটিন PL-6983 নামক অনুরূপ আরেকটি রাসায়নিক পদার্থের উপর গবেষণা করছে।
নীরনিহারী
নীরনিহারী (বৈজ্ঞানিক নাম: Pseudergolis wedah (Kollar)) এক প্রজাতির মাঝারী আকারের উজ্জ্বল নীলচে রঙের প্রজাপতি। এরা নিমফ্যালিডি পরিবার এবং সিউডারগোলিনা উপগোত্রের সদস্য।
আকার
নীরনিহারীর প্রসারিত অবস্থায় ডানার আকার ৬৫-৮৫ মিলিমিটার দৈর্ঘ্যের হয়।
উপপ্রজাতি
নীরনিহারী এর প্রজাতিগুলো হলো :
ভারতে প্রাপ্ত নীরনিহারী এর উপপ্রজাতি
ভারতে সাধারণত নীরনিহারী এর যে উপপ্রজাতি দেখা যায় তা হল:
কাকলি ঘোষ দস্তিদার
কাকলি ঘোষ দস্তিদার হলেন একজন ভারতীয় স্ত্রী রোগ বিশেষজ্ঞ ও পশ্চিম বঙ্গের মহিলা রাজনীতিবিদ। তিনি ভারতীয় তৃণমূল কংগ্রেসের নারী শাখা বঙ্গ জননী বাহিনীর সভানেত্রী। তিনি ১৫তম লোকসভার সদস্য নির্বাচিত হয়েছিলেন, এরপর ২০০৯ সালে ১৬তম লোকসভা নির্বাচনে পুনরায় নির্বাচিত হন এবং সর্বশেষ ২০১৯ সাধারণ নির্বাচনে ১৭তম লোকসভার সদস্য নির্বাচিত হয়েছেন।
প্রাথমিক জীবন
কাকলি ঘোষ ১৯৫৯ সালের ২৫ নভেম্বর জন্মগ্রহণ করেন। পশ্চিমবঙ্গ এবং ভারতীয় রাজনীতি ও সরকারের সাথে তার পরিবারের তিন প্রজন্ম ধরে ঘনিষ্ঠ সংযোগ রয়েছে। তার মায়ের বাবা পশ্চিমবঙ্গের পোস্টমাস্টার জেনারেল হিসেবে কাজ করেছেন। তার কাকা অরুণ মৈত্র ভারতের স্বাধীনতা আন্দোলনের যোদ্ধা এবং রাজ্য কংগ্রেসের নেতা ছিলেন। তার মামা গুরুদাস দাশগুপ্ত ভারতের সংসদের বর্তমান সংসদ সদস্য।
ডাঃ কাকলি ঘোষ দস্তিদার কলকাতার আর জি কার মেডিকেল কলেজ ও হাসপাতাল থেকে চিকিৎসা সেবায় এমবিবিএস ডিগ্রি অর্জন করেন, যা কলকাতা বিশ্ববিদ্যালয় অধিভুক্ত। তিনি অবস্টেট্রিক আল্ট্রাসাউন্ডে স্নাতকোত্তর প্রশিক্ষণও করেছিলেন।
কর্মজীবন
কাকলি বর্তমানে ভারতের জাতীয় সংসদের নিম্ন কক্ষ লোকসভার সদস্য ও স্বরাষ্ট্র মন্ত্রণালয় সম্পর্কিত কমিটির সদস্য।
ঘোষের দৃষ্টান্তের একটি সামাজিক-রাজনৈতিক পরিবেশে বেড়ে উঠেছেন। পাবলিক সার্ভিসের একটি পারিবারিক উত্তরাধিকারী পাশাপাশি, এমপি তার বংশের জনগণের জন্য সেবা করার জন্য তার জীবনকে উৎসর্গ করেছেন। তিনি পথ নারী ও শিশুদের জন্য দক্ষিণ ২৪ পরগনায় একটি স্কুল এবং ডিসপেনসারি বাস্তবায়ন করতে সাহায্য করেছেন।
পছন্দ
কাকলির অবসর সময়ে প্রিয় সঙ্গীত, বাগান এবং পড়া শোনার মধ্যে কাটানো পছন্দ করেন। তিনি সাঁতার কাটা এবং টেনিস খেলতে পারেন।
দৌলত আহমেদজাই
দৌলত খান আহমেদজাই (জন্ম: সেপ্টেম্বর ৫, ১৯৮৪) হলেন একজন ডান-হাতি ব্যাটসম্যান এবং ডানহাতি ফাস্ট মিডিয়াম বোলার যিনি মুলত আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
খেলোয়াড়ী জীবন
আফগান দলের এপ্রিল ১৯, ২০০৯ সালে দক্ষিণ আফ্রিকায় "আইসিসি ওয়ার্ল্ড কাপ কোয়ালিফায়ার" এর শীর্ষ ছয় শেষে একদিনের আন্তর্জাতিক মর্যাদা সুরক্ষিত হওয়ার পর তিনি স্কটল্যান্ডের গেভিন হ্যামিলটন আউট করে ওয়ানডে ক্রিকেটে আফগানিস্তানের জন্য প্রথম উইকেট লাভ করা বোলারে মর্যাদা পান। খেলাটি বেনোনীর উইলোমুরে পার্কে অনুষ্ঠিত হয় এবং উক্ত কোলাফিয়ার ম্যাচে আফগান ক্রিকেট দল ৫ স্থান লাভ করে।
ডেটল
ডেটল (প্যারাক্লোরোমেটাক্সিজাইলেনল বা পিসিএমএক্স নামেও পরিচিত) হল এক ধরনের জীবাণুনাশক তরল। 4-ক্লোরো-2,3-ডাইমিথাইলফেনল নামের এই জৈব যৌগটির বাণিজ্যিক নাম ডেটল। এর প্রস্তুতকারক যুক্তরাজ্যের রেকিট বেনকিসার নামক প্রতিষ্ঠান।
গাঠনিক উপাদান
ডেটলের মধ্যে ক্লোরোজাইলেনল (C8H9ClO), আইসো প্রোপানল, পাইন অয়েল, ক্যাস্টার অয়েল, সাবান ও পানি থাকে। তবে ক্লোরোজাইলেনলই মুখ্য উপাদান। ডেটলে এর পরিমাণ প্রায় ৪.৮% (W/V)। এর অণুতে -OH মূলকের সংখ্যা ৩টি, তাই পানির অণুর সাথে হাইড্রোজেন বন্ধন করে এটি পানিতে খুবই কম পরিমাণে দ্রবীভূত হয়। এর অন্য উপাদান, পাইন অয়েল অপোলার দ্রাবক। দ্রবণে উক্ত দ্রাবক যোগ করে ক্লোরোজাইলেনলের দ্রাব্যতা বাড়ানো হয়। ক্ষারীয় করার জন্য দ্রবণে সাবান যোগ করা হয় এবং এর ফলে ক্লোরোজাইলেনলের দ্রাব্যতা আরো বাড়ে। এরই সাথে প্রয়োজনীয় আইসো প্রোপানল ও পানি যোগ করে ডেটল উৎপাদন শেষ করা হয়।
ডেটলের pH মান ১০-এর মধ্যেই নিয়ন্ত্রণ করা হয়।
ব্যবহারপ্রণালী
এটি গাঢ় বাদামি রং এর তরল, একে অবশ্যই পানি মিশ্রিত (প্রায় সকল জীবাণুনাশক তরল) করে ব্যবহার করতে হয়, নয়ত নরম চামড়া (চোখের নিচে, মুখ) পুড়ে যেতে পারে।পচন নিবারক হিসাবে ডেটল ব্যবহার  হয়।
সাইকুনো
টমাস (Sykkuno; জন্ম: ৪ জুন ১৯৯২; অনলাইনে মাধ্যমে ছদ্মনাম সাইকুনো নামে সুপরিচিত) হলেন একজন মার্কিন টুইচ স্ট্রিমার এবং ইউটিউবার। তিনি টুইচে তার সরাসরি সম্প্রচারের জন্য পরিচিত। ২০২১ সালের মার্চ মাস অনুযায়ী, তার টুইচ চ্যানেলটি সর্বাধিক অনুসরণকৃত চ্যানেলের মধ্যে ৩৮তম এবং সর্বাধিক সাবস্ক্রাইবকৃত চ্যানেলের মধ্যে ১১তম স্থানে রয়েছে।
টুইচ
যদিও তার টুইচ একাউন্ট ২০১১ সাল থেকে সক্রিয় (যা ২০১১ সালের ১৪ই নভেম্বর তারিখে তৈরি করা হয়েছে), সাইকুনো ২০১৮ সালের ৩রা জানুয়ারি তারিখে উক্ত চ্যানেলে প্রথমবারের মতো সরাসরি সম্প্রচার করা শুরু করেন। ২০১৯ সালের এপ্রিল মাস হতে, সাইকুনো নিয়মিত স্ট্রিমিং শুরু করেন। তিনি টুইচ প্ল্যাটফর্মে দ্রুত জনপ্রিয়তা অর্জন করেন; যার ক্ষেত্রে অনেকে তার শান্ত, পিছিয়ে পড়া আচরণকে একটি মাধ্যম হিসেবে মনে করেন। ২০২০ সালের আগস্ট মাসে সাইকুনো সংক্ষিপ্ত সময়ের জন্য অফলাইনটিভির বাসস্থানে বসবাসের জন্য আসেন এবং কিছু ভিডিওতে উক্ত দলের সহযোগিতা করেন। দুই মাস পর তিনি উক্ত বাসস্থান ত্যাগ করে তার পরিবারের সাথে বসবাস করতে চলে যান।
২০২০ সালের নভেম্বর মাসে সাইকুনোর টুইচ চ্যানেলটি ৬,২০,০০০-এর বেশি অনুসারী অর্জন করে, যা তাকে উক্ত মাধ্যমে দ্রুততম ক্রমবর্ধমান স্ট্রিমারে পরিণত করে।
২০২০ সালের ২৭শে নভেম্বর তারিখে, সাইকুনো টুইচে মার্কিন যুক্তরাষ্ট্র প্রতিনিধি পরিষদের সদস্য আলেক্সান্দ্রিয়া ওকাসিও কোর্তেসের সাথে অ্যামাং আস খেলেন, যেখানে তারা খাদ্য নিরাপত্তাহীনতা মোকাবেলায় সাহায্য করার জন্য ২,০০,০০০ মার্কিন ডলারেরও বেশি সংগ্রহ করেছিল। পরবর্তী বছরের ফেব্রুয়ারি মাসে, সাইকুনোর টুইচ চ্যানেলটি সাবস্ক্রাইবকৃত চ্যানেলের তালিকায় ১১তম স্থান অধিকার করে।
ব্যক্তিগত জীবন
তিনি চীনা এবং ভিয়েতনামী বংশোদ্ভূত। সাইকুনো মার্কিন যুক্তরাষ্ট্রের দক্ষিণ ক্যালিফোর্নিয়ার বাসিন্দা। ২০২১ সালের জানুয়ারি মাসে তিনি জানান যে তিনি নেভাডার লাস ভেগাসে স্থানান্তরিত হবেন।
মসজিদ আদ দাহাব
মসজিদ আদ দাহাব (অথবা ম্যানিলা গোল্ডেন মস্ক অ্যান্ড কালচারাল সেন্টার, সোনালী মসজিদ, এবং গোল্ডেন মসজিদ; Gintong Masjid) ফিলিপাইনের ম্যানিলা শহরের কিয়াপো জেলার বেশিরভাগ মুসলমান এলাকায় অবস্থিত একটি মসজিদ। এটি মেট্রো ম্যানিলার সবচেয়ে বৃহত্তম মসজিদ হিসেবে বিবেচনা করা হয়।
পটভূমি
গোল্ডেন মসজিদ তার সোনার আঁকা গম্বুজের পাশাপাশি গ্লোবো ডি ওরো স্ট্রিটে অবস্থানের জন্য এর নাম অর্জন করেছে। ফিলিপাইনের সাবেক ফার্স্ট লেডি ইমেল্ডা মার্কোসের তত্ত্বাবধানে ১৯৭৬ সালের ৪ আগস্ট লিবিয়ার রাষ্ট্রপতি মুয়াম্মার আল গাদ্দাফির সফরের জন্য নির্মাণ কাজ শুরু হয়, যদিও তার সফর বাতিল করা হয়। এটি বর্তমানে ম্যানিলার মুসলমান সম্প্রদায়র মধ্যে অনেককে পরিবেশন করে, এবং শুক্রবারের জুমার সময়ে এটি বিশেষভাবে ভরা থাকে। মসজিদটিতে ২২,০০০ জন মুসল্লি থাকতে পারে।
মসজিদে বিদেশী ও স্থানীয় প্রভাবের মিশ্রণ রয়েছে। এর গম্বুজ এবং পূর্ববর্তী মিনারগুলো মধ্যপ্রাচ্যের কাঠামোর অনুকরণে তৈরি যেখানে এর জ্যামিতিক নকশাগুলো জাতিগত মারানাও, মাগুইন্দানাও এবং তাসুগ শিল্পের রঙ এবং বৈচিত্র থেকে অনেকটাই ধার করে। বাঁকা রেখাগুলি মারানাও শিল্পে সর্প মোটিফের উপর ভিত্তি করে তৈরি। মসজিদটি শিল্পী আন্তোনিও দুমলাওর দাগযুক্ত কাঁচের প্যানেল প্রদর্শন করত। কাঁচের প্যানেলগুলো এখন ফার ইস্টার্ন বিশ্ববিদ্যালয়তে আছে।
মসজিদ প্রশাসকদের মতে, তৎকালীন মেয়র লিতো আতিয়েনজার সময়ে কাঠামোগত অখণ্ডতার সমস্যার কারণে মিনারটি ভেঙে ফেলা হয়েছিল। ১.২ কোটি ফিলিপাইনি পেসোর লক্ষ্যে পৌঁছানোর জন্য সারা বিশ্ব থেকে অনুদান বর্ষিত হওয়ায় মিনারটি পুনর্নির্মাণের পরিকল্পনা ইতিমধ্যেই ছিল৷ গম্বুজের পরিমাপ হচ্ছে ব্যাসে 12 m এবং উচ্চতায় 10 m।
পরিবহন
ম্যানিলা এলআরটি লাইন ১ এর ক্যারিয়েডো স্টেশনের দক্ষিণ-পূর্বে হাঁটার দূরত্বের মধ্যে মসজিদটি অ্যাক্সেসযোগ্য। এটি জিপনি, বাস এবং ইউভি এক্সপ্রেস কেসোন বুলেভার্ড, রিজাল অ্যাভিনিউ, এবং কার্লোস পালাঙ্কা সিনিয়র স্ট্রিট (ইচাগ) রুটেও অ্যাক্সেসযোগ্য।
ভিয়েতনামের ভূগোল
right|thumb|300px|ভিয়েতনামের ভূ-সংস্থানিক মানচিত্র ভিয়েতনাম দেশটির আকৃতি অনেকটা ইংরেজি এস (s) অক্ষরের মত। এটি উত্তরে চীনের সীমান্ত থেকে শুরু হয়ে দক্ষিণে থাইল্যান্ড উপসাগর পর্যন্ত উত্তর-দক্ষিণে প্রায় ১৫০০ কিলোমিটার বিস্তৃত। দেশের সবচেয়ে সরু অংশ দা নাং বন্দর শহরের ঠিক উত্তরে অবস্থিত; এখানে পূর্বের সাগর থেকে পশ্চিমের সীমান্তের দূরত্ব মাত্র ৫০ কিলোমিটার। ভিয়েতনামের মোট আয়তন ৩,৩১,৬৯০ বর্গকিলোমিটার।